คือแฟนผมคลอดลูกได้ประมาณ2เดือนแล้วฝังยาคุมกำเนิด แฟนผมชอบบ่นว่าปวดหลังมากๆเลยอ่ะครับผมควรทำยังไงดีครับ
สวัสดีค่ะ การฝังยาคุมกำเนิดซึ่งเป็นการฝังแท่งยาคุมที่มีส่วนประกอบของฮอร์โมนเพศนั้น นอกจากฤทธิ์การคุมกำเนิด อาจทำให้เกิดผลข้างเคียงต่างๆเช่น เลือดออกผิดปกติทางช่องคลอด ประจำเดือนมาคลาดเคลื่อน หรือมีอาการปวดท้อง ปวดหลัง คลื่นไส้ อาเจียน เวียนศีรษะได้บ้างโดยจริงๆแล้วอาการปวดหลังเกิดได้ แต่ไม่ควรเป็นมาก และอาจไม่ใช่สาเหตุหลัก คือต้องหาดูร่วมด้วยว่ามีสาเหตุอื่นที่อาจทำให้ปวดหลัง เช่น กล้ามเนื้อหรือเส้นเอ็นอักเสบจากการใช้งาน นรองกระดูกเสื่อมหรือกดทับเส้นประสาท การมีนิ่วในทางเดินปัสสาวะร่วมด้วยหรือเปล่าดังนั้นถ้าปวดหลังมาก กินยาแก้ปวด หรือพักการใช้งานแล้วยังไม่ดีขึ้น ควรไปพบแพทย์เพื่อตรวจหาสาเหตุอื่นร่วมไปด้วยก่อนจะสรุปได้ว่าเป็นผลข้างเคียงจากยาฝังค่ะ